wannaphong/clean_thaiwikipedia huggingface dataset:
# พญาขุนฟอง
พญาขุนฟอง หรือ เจ้าขุนฟอง ทรงเป็นปฐมกษัตริย์น่าน แห่งราชวงศ์ภูคา ปกครองเมืองวรนคร (เมืองปัว) เมื่อประมาณปี พ.ศ. 1825ราชวงศปกรณ์ พงศาวดารเมืองน่าน (ฉบับพระเจ้าสุริยพงษ์ผริตเดช), หน้า 111 ทรงเป็นพระราชโอรสองค์ที่สองใน พญาภูคา ปฐมกษัตริย์แห่งราชวงศ์ภูคา (กาวน่าน) ที่ปกครองเมืองย่าง ต่อมาพญาภูคา มีดำริห์ที่จะขยายพระราชอาณาเขตของพระองค์ให้กว้างใหญ่ พระองค์จึงโปรดให้ เจ้าขุนนุ่น ผู้เป็นพระราชโอรสองค์โต ไปครองเมืองจันทรบุรี หรือ(เมืองหลวงพระบาง) ในปัจจุบัน และโปรดให้ เจ้าขุนฟอง ผู้เป็นพระราชโอรสองค์เล็ก ไปครองเมืองวรนคร หรืออำเภอปัว ในปัจจุบัน ในปี พ.ศ. 1825

 พระประวัติ 
ตามพงศาวดาร กล่าวว่า เจ้าพญาภูคา เจ้าเมืองย่าง (อยู่ในท้องที่ตำบลศิลาเพชร อำเภอปัว) มีราชบุตร 2 องค์ องค์พี่ชื่อ “ขุนนุ่น” องค์น้องชื่อ “ขุนฟอง” เมื่อเจริญวัยขึ้น พระมหาเถรแตงได้สร้างเมืองทางฝั่งตะวันออกแม่น้ำโขงชื่อว่า จันทบุรี (เมืองหลวงพระบาง)ให้แก่ขุนนุ่นผู้พี่ แล้วสร้างเมืองริมฝั่งแม่น้ำน่านชื่อว่า “วรนคร” พงศาวดารเมืองน่าน ประวัติเมืองวรนครให้แก่ขุนฟองผู้น้องและปันอาณาเขตของสองเมืองขึ้นคือฝ่ายวรนครทิศเหนือถึงเมืองท่านุ่นริมฝั่งแม่น้ำโขง ทิศใต้สุดศาลเมืองล่าง (เข้าใจว่าเป็นเมืองย่าง) เป็นแดน กาลเวลาดังกล่าวตกอยู่ในรัชสมัยของพ่อขุนรามคำแหง แห่งกรุงสุโขทัย ทางอาณาจักรล้านนาก็มีพญางำเมืองเป็นเจ้าเมืองพะเยาและพญามังรายเป็นเจ้านครเชียงราย ในขั้นแรกที่สร้างเมืองนี้ขึ้นนั้น ไม่ปรากฏศักราชว่าเป็นพุทธศักราช 1865 ก็ต่อเมื่อเจ้าเมืองวรนครได้ล่วงไปแล้วถึง 2 องค์ ถ้าจะคาดคะเนตามเหตุการณ์ในพงศาวดารเมืองน่านตอนนี้และนับถอยหลังหวนไปหาการตั้งเมืองวรนครแล้ว ก็ไม่เกิน 40 ปี คือประมาณ พ.ศ. 1825

 ราชตระกูล 

ดูเพิ่ม
 รายพระนามเจ้าผู้ครองนครน่าน
# กลุ่มอาการเล็นน็อกซ์-กาสเตาต์
กลุ่มอาการเล็นน็อกซ์-กาสเตาต์เป็นกลุ่มอาการโรคลมชักในเด็กชนิดหนึ่ง มีลักษณะเฉพาะคือเป็นการชักที่รุนแรงและชักแบบซับซ้อน เป็นโรคหายากชนิดหนึ่ง

ผู้ป่วยจะมีอาการชักต่อเนื่องและซ้ำๆ หลายครั้ง ซึ่งมีลักษณะเฉพาะ นอกจากนี้จะมีความบกพร่องทางสติปัญญาและพัฒนาการ ร่วมกับมีผลตรวจคลื่นไฟฟ้าสมองเป็นแบบ slow spike wave ผู้ป่วยมักเริ่มมีอาการตั้งแต่อายุ 3-5 ปี และสามารถเป็นต่อเนื่องไปจนถึงวัยผู้ใหญ่

โรคนี้มีความสัมพันธ์กับพันธุกรรมกลายพันธุ์บางแบบ การบาดเจ็บหรือขาดออกซิเจนในช่วงการคลอด การติดเชื้อตั้งแต่แรกเกิด เนื้องอกหรือความผิดปกติในเนื้อสมอง และโรคพันธุกรรมอื่นๆ เช่นทิวเบอรัสสเคลอโรซิสและกลุ่มอาการเวสท์

ผู้ป่วยโรคนี้มีพยากรณ์โรคไม่ดี โดยมีอัตราเสียชีวิตตั้งแต่วัยเด็กอยู่ที่ 5% และ 80-90% จะยังมีอาการชักอยู่แม้จะเข้าสู่วัยผู้ใหญ่แล้ว
การรักษา
ทางเลือกในการรักษาโรคนี้มีหลายทาง ได้แก่ การใช้ยา การผ่าตัด และการปรับอาหาร
การใช้ยา
ยาขนานแรก
วาลโพรเอต
ยาขนานที่ 2
ลาโมทริจีน
ยาขนานที่ 3
รูฟินาไมด์
โทพิราเมต
ยาขนานสุดท้าย
เฟลบาเมต
ยาเสริม
เบนโซไดอะซีปีน เช่น โคลนาซีแปม ไนตราซีแปม และ คลอบาแซม
โซนิซาไมด์
แคนนาบิไดออล
 แหล่งข้อมูลอื่น
# พญาเก้าเกื่อน
พญาเก้าเกื่อน หรือเจ้าเก้าเกื่อน เป็นกษัตริย์น่าน หรือเจ้าผู้ครองเมืองวรนคร (เมืองปัว) องค์ที่ 2 ราชวงศ์ภูคา ต่อจากพระบิดา พญาขุนฟอง และต่อมาได้ไปครองเมืองย่าง ต่อจากเจ้าหลวงพญาภูคา ผู้เป็นปู่

พระประวัติ
ครั้นต่อมาไม่นาน พญาขุนฟอง (พระบิดา) ก็พิราลัย เสนาอำมาตย์ใน เมืองวรนคร (ปัว) ก็อุสาราชาภิเศกราชวงศปกรณ์ พงศาวดารเมืองน่าน (ฉบับพระเจ้าสุริยพงษ์ผริตเดช), หน้า 114 เป็น พญาเก้าเกื่อน ครองเมืองวรนคร ต่อมา เจ้าหลวงพญาภูคา (ผู้เป็นปู่) ที่ครองเมืองย่างมานานแล้ว ก็คิดจะสละราชสมบัติ ให้พญาเก้าเกื่อน ผู้เป็นพระนัดดา ครองเมืองย่างต่อ ต่อมาพญาภูคา จึงใช้นางกำนัล 2 คนมาอาราธนา พญาเก้าเกื่อน เจ้าผู้ครองเมืองวรนคร ไปเป็นเจ้าผู้ครองเมืองย่าง ด้วยความเกรงใจพระอัยกา (ปู่) เจ้าหลวงพญาภูคาก็ตอบตกลง แล้วก็ได้มอบให้ นางพญาแม่ท้าวคำปิน ขณะที่ทรงครรถ์ (ท้อง) ผู้เป็นชายา ให้ครองเมืองวรนครต่อ และฝากเสนาอำมาตย์ ให้ดูแลเมืองวรนคร ต่อไป ต่อมาพญาเก้าเกื่อนก็เสด็จถึง เมืองย่าง เจ้าหลวงพญาภูคาพงศาวดารเมืองน่าน ประวัติเมืองวรนครและเสนาอำมาตย์ทั้งหลายในเมืองย่างก็ อุสาราชาภิเศก พญาเก้าเกื่อน ให้ครองราชสมบัติเมืองย่าง ส่วนเจ้าหลวงพญาภูคา ที่เสวยเมืองย่างมานาน หลังจากนั้นก็สละราชสมบัติให้ พญาเก้าเกื่อน ครองต่อ ไม่นานท่านก็พิราลัยเมื่อปี พ.ศ. 1880 รวมระยะเวลาปกครองเมืองย่าง 68 ปีพงศาวดารเมืองน่าน ประวัติเมืองวรนคร

พระอิศริยยศ
 กษัตริย์ครองเมืองวรนคร ต่อจากพระบิดาพงศาวดารเมืองน่าน ประวัติเมืองวรนคร พญาขุนฟอง
 กษัตริย์ครองเมืองย่าง ต่อจากพระอัยการาชวงศปกรณ์ พงศาวดารเมืองน่าน (ฉบับพระเจ้าสุริยพงษ์ผริตเดช), หน้า 115 เจ้าหลวงพญาภูคา

 พงศาวลี 

ดูเพิ่ม
 รายพระนามเจ้าผู้ครองนครน่าน
# นางอั้วสิม
นางพญาปัวราชวงศปกรณ์ พงศาวดารเมืองน่าน (ฉบับพระเจ้าสุริยพงษ์ผริตเดช), หน้า 117หรือมีพระนามเดิมว่า นางอั้วสิม เป็นพระชายาในพญางำเมือง เจ้าเมืองพะเยา ครั้นที่ พญางำเมือง ยกกองทัพมาตีเมืองวรนคร มีโอรสด้วยกัน 1 คน ชื่อ เจ้าอามป้อม และภายหลังได้เสกสมรสกับพญาผานอง เจ้าเมืองวรนคร มีโอรสด้วยกัน 6 พระองค์

ประวัติ
เมื่อนั้นพญางำเมือง ตีเมืองวรนครสำเร็จ จึงโปรดให้ นางอั้วสิม (ชายา) กับบุตรชาย ชื่อ เจ้าอามป้อม ให้ดูแลเมืองวรนคร (ปัว) ครั้นถึงปีใหม่ นางพญาปัว (อั้วสิม) กับเจ้าอามป้อม (บุตรชาย) แต่งบรรณาการไปถวายพญางำเมือง นางพญาปัว (อั้วสิม) ไปถึงเมืองพะเยา แล้วก็ได้ถวายเครื่องบรรณาการต่าง ๆ 
ต่อมานางพญาปัว และเจ้าอามป้อม ก่อนจะลาพญางำเมือง กลับเมืองปัว (วรนคร) ก็ทำแกงเนื้อควายนำไปถวายพระยางำเมือง ในการนี้ด้วย พญางำเมืองได้กินแกงเนื้อควายแล้ว ก็พูดหยอกล้อเล่นนางพญาปัวว่า "แกงควายยังหวานแด่เท่าว่าน้ำหนักหนาว่าอัน" นางพญาปัวได้ยินก็รู้สึกไม่พอใจ 
นางพญาปัว กับเจ้าอามป้อมผู้เป็นลูก ก็ได้ไปกราบลาพญางำเมือง แล้วก็เดินทางกลับเมืองปัว 
นางพญาปัว ครั้นมาถึง เมืองปัวแล้ว นางพญาปัวจึงทำหนังสือไปหาเจ้าเมืองปราด (เจ้าขุนใสยศ) แล้วเจ้าขุนใสยศ ก็รีบเอาช้างม้ารี้พลโยธาทั้งหลาย เจ้าเมืองปราดครั้นมาถึงเมืองปัวแล้ว นางพญาปัว ก็รีบไปต้อนไปรับเอาเจ้าเมืองปราดเมื่อนั้นนางพญาปัว และเจ้าเมืองปราด (ขุนใสยศ) ทั้ง 2 คน ก็สนิทสนม จนสุดท้ายก็ได้เป็นสามีภรรยากัน
# ความประทับใจของพระอาทิตย์ขึ้น
ความประทับใจของพระอาทิตย์ขึ้น (,) เป็นภาพวาดสีน้ำมันบนผ้าใบที่วาดโดยโกลด มอแน จิตรกรชาวฝรั่งเศสในปี ค.ศ. 1872 ภาพมีขนาด 48 × 63 เซนติเมตร แสดงภาพทิวทัศน์ท่าเรือเมืองเลออาฟวร์ ปัจจุบันได้รับการจัดแสดงที่พิพิธภัณฑ์มาร์มอต็องมอแนในกรุงปารีส

ในปี ค.ศ. 1872 มอแนเดินทางไปเยี่ยมบ้านเกิดที่เมืองเลออาฟวร์แล้ววาดภาพหลายภาพที่ท่าเรือ มีหกภาพที่แสดงถึงช่วงเวลาย่ำรุ่ง กลางวัน โพล้เพล้ และกลางคืนที่ท่าเรือในมุมมองที่แตกต่างกัน บางจุดวาดจากท่าเรือโดยตรง บางจุดวาดจากห้องพักในโรงแรมที่ใกล้กับท่าเรือ มอแนวาดภาพ ความประทับใจของพระอาทิตย์ขึ้น จากหน้าต่างโรงแรมที่มองออกไปเห็นท่าเรือเลออาฟวร์เมื่อวันที่ 13 พฤศจิกายน ค.ศ. 1872 ต่อมาภาพนี้ถูกจัดแสดงในนิทรรศการของศิลปินนอกขนบที่กรุงปารีส ปี ค.ศ. 1874 ร่วมกับงานของศิลปินอื่น ๆ เช่น แอดการ์ เดอกา, กามีย์ ปีซาโร, ปีแยร์-โอกุสต์ เรอนัวร์ และอัลเฟรด ซิสลีย์ ความประทับใจของพระอาทิตย์ขึ้น เป็นภาพท่าเรือเลออาฟวร์ยามย่ำรุ่ง มีเรือเล็กสองลำที่มีผู้คนบนเรืออยู่ด้านหน้า ด้านหลังมีปล่องควันเรือจักรไอน้ำและจากโรงงานเป็นเงาเลือนราง ด้านบนมีดวงอาทิตย์เป็นจุดสีแดง มีการวิเคราะห์ว่ามอแนใช้ฝีแปรงแบบหยาบและสั้นเพื่อบันทึกชั่วขณะที่วาดมากกว่าจะวาดให้ดูเหมือนจริง มาร์กาเร็ต ลิฟวิงสโตน ศาสตราจารย์ด้านประสาทวิทยาศาสตร์ มหาวิทยาลัยฮาร์วาร์ดกล่าวว่า "หากทำให้ภาพนี้กลายเป็นภาพขาวดำ จะพบว่าดวงอาทิตย์ที่ปรากฏในภาพหายไปเกือบหมด" ลิฟวิงสโตนกล่าวเพิ่มว่า เทคนิคที่มอแนใช้ส่งผลต่อเปลือกสมองส่วนการเห็นที่รับรู้ถึงความส่องสว่างและสี ทำให้ผู้ชมมองเห็นดวงอาทิตย์สว่างกว่าจุดอื่นD'Alto, Aaron. "Odyssey", Encyclopædia Britannica, December 2007. Retrieved 17 January 2010.

หลุยส์ เลอรัว นักวิจารณ์ชาวฝรั่งเศสเผยแพร่บทความเกี่ยวกับผลงานในนิทรรศการปี ค.ศ. 1874 ในหนังสือพิมพ์ เลอชารีวารี เขาวิจารณ์ว่า ความประทับใจของพระอาทิตย์ขึ้น เป็นเพียงภาพร่างมากกว่าจะเป็นภาพที่วาดแล้วเสร็จ และกล่าวเชิงเสียดสีว่าเขารู้สึก "ประทับใจ" ภาพนี้ ต่อมาคำว่าประทับใจของเลอรัวได้รับการยอมรับแพร่หลายจนกลายเป็นชื่อลัทธิประทับใจ ขบวนการทางศิลปะช่วงปลายคริสต์ศตวรรษที่ 19 ภาพนี้เคยถูกขโมยไปจากพิพิธภัณฑ์มาร์มอต็องมอแนในปี ค.ศ. 1985 ก่อนจะถูกตามกลับคืนมาได้ในปี ค.ศ. 1990 และถูกนำกลับไปจัดแสดงในปีต่อมา
# บลูสแต็กส์
บลูสแต็กส์  เป็นบริษัทเทคโนโลยีสัญชาติอเมริกันที่ผลิตบลูสแต็กส์ แอปเพลเยอร์และผลิตภัณฑ์ข้ามแพลตฟอร์มบนเมฆอื่น ๆ บลูสแต็กส์ เพลเยอร์ออกแบบมาเพื่อให้แอปพลิเคชันแอนดรอยด์สามารถทำงานบนเครื่องคอมพิวเตอร์ส่วนบุคคลที่ใช้ ไมโครซอฟท์ วินโดวส์ และ แมคโอเอส บริษัทก่อตั้งขึ้นในปี พ.ศ. 2552 โดย เจย์ ไวชนาฟ, ซูมัน เซราฟ, และโรเซน ชาร์มาที่เคยเป็นอดีตรองประธานเจ้าหน้าที่บริหารฝ่ายเทคโนโลยีที่ แม็คอาฟี และสมาชิกคณะกรรมมาของ Cloud.com

นักลงทุนรวมไปถึง แอนดรีสเซน โฮโรวิตซ์, เรดพอทยท์, ซัมซุง, อินเทล, ควอลคอมม์, ซิตริก, เรดาร์พาร์ทเนอร์ส, อิกนิชันพาร์ทเนอร์ส, เอเอ็มดี, และอื่น ๆ

ในวันที่ 25 พฤษภาคม พ.ศ. 2554 ณ การประชุมซิตริกซินเนอร์จีที่ซานฟรานซิสโก ประธานบริหารซิตริก มาร์ก เทมเปิลตัน ได้แสดงบลูสแต็กส์รุ่นเริ่มต้นบนเวทีและได้ประกาศจัดตั้งห้างหุ้นส่วน  รุ่นอัลฟาที่เปิดให้ทดสอบแบบสาธารณะของแอปเพลเยอร์ได้เปิดตัวในวันที่ 11 ตุลาคม พ.ศ. 2554 และแอปเพลเยอร์ได้ออกจากเบต้าในวันที่ 7 มิถุนายน พ.ศ. 2554

แอปเพลเยอร์
แอปเพลเยอร์เป็นซอฟต์แวร์ วินโดวส์ และ แมคโอเอส ที่สามารถดาวน์โหลดได้ ซึ่งจะจำลองระบบปฏิบัติการแอนดรอยด์ ตัวซอฟต์แวร์จะดาวน์โหลดได้ฟรีไม่มีค่าใช้จ่ายโดยจะต้องมีบัญชีกูเกิลในการเข้ากูเกิล เพลย์สโตร์แต่คุณสมบัติขั้นสูงเช่นปิดการโฆษณา, เปลี่ยนภาพพื้นหลัง, เป็นต้น จะต้องมีการสมัครสมาชิกรายเดือน ในวันที่ 24 เมษายน พ.ศ. 2558 บริษัทได้อ้างว่าแอปเพลเยอร์สามารถทำงานแอปที่อยู่ในกูเกิล เพลย์สโตร์มากกว่า 96 เปอร์เซ็นต์ ในเดือน ธันวาคม พ.ศ. 2558 แอปเพลเยอร์มียอดดาวน์โหลดมากกว่า 109 ล้านครั้ง แอปเพลเยอร์จะมีตัวควบคุมเกมที่ชื่อ การควบคุมเกมขั้นสูง ซึ่งจะช่วยในการควบคุมการเล่นให้ง่ายเหมือนกับเล่นในมือถือ และประสิทธิภาพของเกมในบลูสแต็กส์จะเหนือกว่าเกมในมือถือ 

ดูเพิ่ม
 แอนดรอยด์-เอกซ์86
 เวอร์ชวลบอกซ์
# เบน เดวิส (นักฟุตบอลเกิด พ.ศ. 2536)
เบนจามิน ทอมัส เดวิส (, เกิด 24 เมษายน ค.ศ. 1993) เป็นนักฟุตบอลอาชีพชาวเวลส์ ปัจจุบันเล่นในตำแหน่งแบ็กซ้าย และ กองหลังให้กับทอตนัมฮอตสเปอร์ และทีมชาติเวลส์

เดวิสจบจากอคาเดมี่ของ สโมสรฟุตบอลสวอนซีซิตี ซึ่งเป็นสโมสรของเวลส์ที่ตั้งในเมืองสวอนซี ซึ่งเล่นใน ระบบลีกฟุตบอลอังกฤษ รวมถึงเข้าร่วมกับอคาเดมี่ของสโมสรในเดนมาร์ก วีบอร์ก ในขณะที่ครอบครัวของเขาอาศัยอยู่ในเดนมาร์ก เขาเปิดตัวในฟุตบอลอาชีพของเขาสำหรับสวอนซีซิตี้ในเกมพรีเมียร์ลีกนัดที่สองของฤดูกาล 2012-13 กับ เวสต์แฮมยูไนเต็ด ประตูแรกในอาชีพของเขาในพรีเมียร์ลีกนัดที่ชนะ 3-1 กับ สโตกซิตี เมื่อเดือนมกราคม ค.ศ. 2013 ในฤดูกาล 2013–14 เดวิสเล่นเป็นตัวจริงอีกครั้งให้กับสวอนซีซิตี
# ซังคท์กิลเกิน
ซังคท์กิลเกิน  เป็นหมู่บ้านในแหล่งมรดกโลกซัลทซ์คัมเมอร์กูท ประเทศออสเตรีย ตั้งอยู่บนชายฝั่งทางตะวันตกเฉียงเหนือของทะเลสาบว็อล์ฟกัง เป็นบ้านเกิดของนางอันนา มารดาของว็อล์ฟกัง อมาเดอุส โมทซาร์ท และเป็นบ้านเกิดของเฮ็ลมูท โคล อดีตนายกรัฐมนตรีเยอรมนี

แหล่งข้อมูลอื่น

 St Gilgen — community website
Wolfgangsee Tourist Board
# ภวฤทธิ์ เพาเวอร์
เฟอร์กัล วันชัย เพาเวอร์ มาจากชื่อภาษาอังกฤษ (Fergal Wanchai Power) (ชื่อเล่น:เฟอร์กี้) เกิดเมื่อวันที่ 24 พฤศจิกายน พ.ศ. 2536 เป็นนักแสดงและนายแบบชาวไทยในสังกัดสถานีโทรทัศน์สีกองทัพบกช่อง 7Rookies : เฟอร์กี้-เฟอร์กัล วันชัย เพาเวอร์ 7 ปี แห่งความมุ่งมั่น ตามฝันจนมีวันนี้ข้อมูลจากแนวหน้า ฉบับเมื่อวันที่ 2 กุมภาพันธ์ 2562

 ประวัติ 
เฟอร์กัล วันชัย เพาเวอร์ มาจากชื่อภาษาอังกฤษ (Fergal Wanchai Power) ชื่อเล่น เฟอร์กี้:Fergie) เปลี่ยนชื่อภายหลังเป็น ภวฤทธิ์ เพาเวอร์ เกิดเมื่อวันที่ 24 พฤศจิกายน พ.ศ. 2536 เป็นคนเชื้อชาติไทย-ไอริช จบการศึกษาระดับปริญญาที่กรุงเทพมหานครคณะสถาบันเทคโนโลยีนานาชาติสิรินธรสาขาIT (Information Technology) มหาวิทยาลัยธรรมศาสตร์รังสิตแววโกอินเตอร์! "เฟอร์กี้" แฟนคลับจีนเพียบ ขอโฟกัสงาน-เรียนข้อมูลจากดาราเดลี่ ฉบับเมื่อวันที่ 31 ธันวาคม 2559
 การทำงาน 
เริ่มเข้าสู่วงการบันเทิงโดยการแคสติ้งละครเรื่องแรก ละครเรื่อง กาลครั้งหนึ่งในหัวใจ และเป็นที่รู้จักกันในบทบาท "อาจิว" ในฐานะนักแสดงรับเชิญซึ่งมีผู้ติดตามชมให้การสนับสนุนตลอดเรื่อยมาและรับงานละครต่อเนื่องส่วนมากเขาจะรับงานเป็นบทดีและบทร้ายและเทคนิคการแสดงแบบเต็มตัวโดยเป็นที่รู้จักในฐานะนักแสดงรุ่นใหม่

เมื่อปี 2562 ละคร นางร้าย เจ้าของบทบาท "อาทิตย์" ทำความรู้จัก “เฟอร์กี้” หรือ “อาทิตย์” ใน “นางร้าย”ข้อมูลจากดาราเดลี่ ฉบับเมื่อวันที่ 25 กุมภาพันธ์ 2562แสดงร่วมกับ กิตตน์ก้อง ขำกฤษ และ ทิสานาฏ ศรศึก ทำให้แฟนละครและผู้ติดตามเกลียดกันทั้งบ้านทั้งเมืองทำให้กระตอบรับละครเรื่องนี้และเป็นเรตติ้งที่สูงสุดระดับต้นปีทำให้ละครเรื่องนี้ประสบความสำเร็จและได้รับคำติชมจากนักแสดงและทีมงานทุกท่าน

 ผลงาน 
 ละครโทรทัศน์ 

 ปี พ.ศ.  เรื่อง   รับบทเป็น  เครือข่าย  2559  กาลครั้งหนึ่งในหัวใจ  อาจิว (รับเชิญ) ช่อง 7 เอชดี  2560  เหนี่ยวหัวใจสุดไกปืน  มาร์ติน (รับเชิญ) สารวัตรแม่ลูกอ่อน  มิสเตอร์เค (รับเชิญ)  2561 นักสู้สะท้านฟ้า  วิน (รับเชิญ)  2562นางร้าย   อาทิตย์ กองพัน รักลั่นฟ้า    หมอยอร์ช (รับเชิญ) ผู้บ่าวอินดี้ ยาหยีอินเตอร์    เดวิด (รับเชิญตอนจบ)  ปลาร้าทรงเครื่อง  แดนนี่ ช่องจีเอ็มเอ็ม 25 หนึ่งด้าวฟ้าเดียวขันทีช่อง 3 สุภาพบุรุษจอมโจร  ดวงใจขบถ  เจ้ากุมปาย (รับเชิญ)ช่อง 7 เอชดี  แม่มดเจ้าเสน่ห์  เวียงชัย ช่องจีเอ็มเอ็ม 25 ลวงล่าฆ่ารักธีรดลPPTVHD362563GenYtheSeriesจิวช่อง 3, iQiyi2564GenYtheSeries Season2จิวช่อง 3, iQiyi2565บอกโลกให้รู้ว่ากูรักมึงเฟอร์กี้โรงภาพยนตร์
# รถถังที-18
รถถังเบาที18 (ยังเรียกอีกอย่างว่า เอ็มเอส-1, , "Small [Vehicle for] Support, First [type/example]") เป็นรถถังแบบแรกที่ถูกออกแบบโดยโซเวียต ถูกผลิตขึ้นใน ค.ศ. 1928 ถึง ค.ศ. 1931 โดยใช้ต้นแบบจากรถถังเรโนลต์ เอฟทีมาดัดแปลงด้วยการเพิ่มระบบกันสะเทือนแนวตั้งที่ปรากฏให้เห็น

รถถังที-18 และรถถังอื่น ๆ ล้วนไม่ประสบความสำเร็จในการออกแบบเป็นหลัก แต่พวกเขาได้ให้ประสบการณ์ครั้งแรกแก่โรงงานอุตสาหกรรมในการออกแบบยานเกราะ และในเวลาเดียวกันก็ได้นำรถถังที่ถูกออกแบบจากต่างประเทศจำนวนมากมาใช้สำหรับการผลิต

ร
หมวดหมู่:รถถังจากสหภาพโซเวียต
หมวดหมู่:รถถังโซเวียตในสงครามโลกครั้งที่สอง
หมวดหมู่:รถถังเบาในสงครามโลกครั้งที่สอง
# เวอร์ชวลบอกซ์
ออราเคิล วีเอ็ม เวอร์ชวลบอกซ์  เป็นซอฟต์แวร์โฮสต์ไฮเปอร์ไวเซอร์เสรีและโอเพนซอร์ซ สำหรับ เอกซ์86 เวอร์ชวลไลเซชัน ที่พัฒนาโดย ออราเคิล คอร์ปอเรชัน เดิมทีถูกสร้างขึ้นโดย บริษัท อินโนเทก จำกัด ซึ่งต่อมาถูกซื้อกิจการโดย ซันไมโครซิสเต็มส์ ในปี พ.ศ. 2551 และในที่สุดก็ถูกซื้อกิจการโดย ออราเคิล ในปี พ.ศ. 2553

เวอร์ชวลบอกซ์ จะสามารถจำลองระบบปฏิบัติการเช่น วินโดวส์, แมคโอเอส, ลินุกซ์, โซลาริส, และโอเพนโซลาริส นอกจากนี้ยังสามารถจำลอง ฟรีบีเอสดี และจีโหนด บนเครื่องคอมพิวเตอร์ที่มีระบบปฏิบัติการอยู่ซึ่งจะสร้างและทำงานเวอร์ชวลแมชชีนที่จะแบ่งทรัพยากรจากเครื่องของผู้ใช้เช่น แรม, ฮาร์ดดิสก์, หน่วยประมวลผลกลาง, เป็นต้น ลงไปในระบบปฏิบัติที่ติดตั้งอยู่ในเวอร์ชวลบอกซ์ สำหรับบางระบบปฏิบัติการที่ติดตั้งลงไปในเวอร์ชวลบอกซ์จะมีแพกเกจ "โปรแกรมเสริมสำหรับเกสต์" มันจะเป็นตัวติดตั้งโปรแกรมขับอุปกรณ์ที่จะทำให้ใช้งานได้ดีขึ้น ซึ่งจะปรับปรุงประสิทธิภาพโดยเฉพาะกราฟิกและเพิ่มคุณสมบัติอื่น ๆ

ประวัติ
thumb|64px|โลโก้ของเวอร์ชวลบอกซ์ โอซีอี ปี พ.ศ. 2550 ถึง พ.ศ. 2553
# เจ้าหญิงเอากุสทาแห่งเฮ็สเซิน-คัสเซิล
เจ้าหญิงเอากุสทาแห่งเฮ็สเซิน-คัสเซิล  หรือ เจ้าหญิงออกัสตา ดัชเชสแห่งเคมบริดจ์ ประสูติเมื่อวันที่ 25 กรกฎาคม ค.ศ. 1797 ณ ออฟเฟนบาช, เยอรมนี เป็นพระธิดาใน เจ้าชายเฟรเดอริกแห่งเฮ็สเซิน-คัสเซิล กับ  เจ้าหญิงคาโรลีนแห่งนัสเซา-อูริกเงิน พระบิดาของพระองค์ยังเป็นพระราชนัดดาใน พระเจ้าจอร์จที่ 2 แห่งบริเตนใหญ่

 เสกสมรส 
เจ้าหญิงเอากุสทาแห่งเฮ็สเซิน-คัสเซิล ทรงเสกสมรสกับ เจ้าชายอดอลฟัส ดยุกแห่งเคมบริดจ์ เมื่อวันที่ 1 มิถุนายน ค.ศ. 1818 รับพระราชทานพระอิสริยยศที่ ดัชเชสแห่งเคมบริดจ์ พระชายา มีพระบุตรดังนี้
 เจ้าชายจอร์จแห่งแคมบริดจ์ (จอร์จ วิลเลี่ยม เฟรเดอริค ชาร์ลส์ ประสูติเมื่อวันที่ 26 มีนาคม ค.ศ. 1819 - สิ้นพระชนม์เมื่อวันที่ 17 มีนาคม ค.ศ. 1904)
-ทรงสืบทอดพระราชอิสริยยศเป็น ดยุคแห่งแคมบริดจ์ ต่อจากพระชนก เมื่อวันที่ 8 กรกฎาคม ค.ศ. 1850

-ทรงเข้าอภิเษกสมรสกับซาร่าห์ แฟร์บราเธอร์ เมื่อวันที่ 8 มกราคม ค.ศ. 1847 มีพระโอรสและพระธิดา

 เจ้าหญิงออกัสตาแห่งแคมบริดจ์ (ออกัสตา คาโรลีน ชาร์ลอต เอลิซาเบธ แมรี่ โซเฟีย หลุยส์ ประสูติเมื่อวันที่ 19 กรกฎาคม ค.ศ. 1822 - สิ้นพระชนม์เมื่อวันที่ 5 ธันวาคม ค.ศ. 1916)
-ทรงเข้าอภิเษกสมรสกับแกรนด์ดยุคฟรีดริช วิลเฮล์ม แห่งเม็คเคล็นเบิร์ก-สเตรลิทซ์ เมื่อวันที่ 28 มิถุนายน ค.ศ. 1843 มีพระราชโอรส 1 พระองค์

-ทรงดำรงพระอิสริยยศเป็น แกรนด์ดัชเชสรัชทายาทแห่งเม็คเล็นบูร์ก-สเตรลิตซ์ (HRH The Hereditary Grand Duchess of Mecklenburg-Strelitz) และในวันที่ 6 กันยายน ค.ศ. 1860 จึงได้ทรงเป็น แกรนด์ดัชเชสแห่งเม็คเล็นบูร์ก-สเตรลิตซ์ (HRH The Grand Duchess of Mecklenburg-Strelitz) หลังจากการสิ้นพระชนม์ของพระสัสสุระ (พระชนกในพระสวามี)

 เจ้าแมรี แอดิเลดแห่งแคมบริดจ์ (แมรี แอดิเลด วิลเฮลมินา เอลิซาเบธ ประสูติเมื่อวันที่ 27 พฤศจิกายน ค.ศ. 1833 - สิ้นพระชนม์เมื่อวันที่ 27 ตุลาคม ค.ศ. 1897)
-ทรงเข้าอภิเษกสมรสกับเจ้าชายฟรานซิส ดยุคแห่งเท็ค เมื่อวันที่ 12 มิถุนายน ค.ศ. 1866 และสถาปนาเป็น ดัชเชสแห่งเท็ค

 พระอิสริยยศ 

 25 กรกฎาคม 1797 - 1 มิถุนายน 1818: เฮอร์เซอรีนไฮเนส เจ้าหญิงเอากุสทาแห่งเฮ็สเซิน-คัสเซิล (Her Serene Highness Princess Augusta of Hesse-Kassel)
 1 มิถุนายน 1818 - 6 เมษายน 1889: เฮอร์รอยัลไฮเนส ดัชเชสแห่งเคมบริดจ์ (Her Royal Highness The Duchess of Cambridge)
 1 มิถุนายน 1818 - 6 เมษายน 1889: เฮอร์รอยัลไฮเนส เคานท์เตสแห่งทิบเพอแรรี (Her Royal Highness The Countess of Tipperary)

 พระชนม์ชีพช่วงท้าย 
เจ้าหญิงออกัสตา ดัชเชสแห่งเคมบริดจ์ พระอิสริยยศที่หลายคนในสหราชอาณาจักรและประเทศทั่วโลกต่างรู้จัก ได้ตัดสินพระทัยพำนักใน ลอนดอน ก่อนจะสิ้นพระชนม์ลงเมื่อวันที่ 6 เมษายนน ค.ศ. 1889 สิริพระชันษาย่างเข้าปีที่ 92 ปี ด้วยโรคพระชรา การสิ้นพระชนม์ของพระองค์นั้น สมเด็จพระราชินีนาถวิกตอเรียแห่งสหราชอาณาจักร ทรงพระราชดำรัสกับข้าราชบริพาร
# การหลอกลวงนาวิกดีเดย์
การปฏิบัติการ Taxable, Glimmer และ Big Drum เป็นหนึ่งในปฏิบัติการทางทหารเมื่อวันที่ 6 มิถุนายน ค.ศ. 1944 เพื่อสนับสนุนกองกำลังทหารฝ่ายสัมพันธมิตรในการบุกพื้นที่นอร์มังดี การปฏิบัติการทางทหารเรือได้ใช้ยุทธนาวีชื่อว่า "ปฏิบัติการบอดี้การ์ด" (อังกฤษ: Operation Bodyguard" เป็นการปฏิบัติการที่มีทั้งกลยุทธ์และยุทธศาสตร์ในการบุกรุกพื้นที่ให้สำเร็จ
# เลฟท์อะไลฟ์
เลฟท์อะไลฟ์  เป็นวิดีโอเกมแนวลอบเร้น พัฒนาโดย Ilinx และจัดจำหน่ายโดยสแควร์เอนิกซ์ สำหรับไมโครซอฟท์ วินโดวส์และเพลย์สเตชัน 4 ตัวเกมได้รับการประกาศในงานแถลงข่าวโดยโซนี่อินเตอร์แอ็กทีฟเอ็นเตอร์เทนเมนต์ ก่อนงานโตเกียวเกมโชว์ ในปี 2017 โดยที่ตัวเกมถูกเซ็ตอยู่ในจักรวาลของเกม ฟรอนต์มิชชั่น เลฟท์อะไลฟ์ ได้รับเสียงวิจารณ์แง่ลบเป็นอย่างมากจากนักวิจารณ์
 อ้างอิง
# อันโทนีโอ รือดีเกอร์
อันโทนีโอ รือดีเกอร์ (เกิด 3 มีนาคม ค.ศ. 1993) เป็นนักฟุตบอลชาวเยอรมัน ปัจจุบันลงเล่นในตำแหน่งกองหลังให้กับเรอัลมาดริด สโมสรในลาลิกา และทีมชาติเยอรมนี

เขาเริ่มต้นอาชีพกับเฟาเอ็ฟเบ ชตุทการ์ท โดยได้เล่นให้กับทีมสำรองในลีกระดับสาม และเล่นให้กับทีมชุดใหญ่ในบุนเดิสลีกา ต่อมาใน ค.ศ. 2015 เขาถูกปล่อยยืมตัวให้กับโรมา ก่อนที่จะได้รับการซื้อขาดในราคา 9 ล้านยูโรในปีถัดมา ก่อนที่เขาเซ็นสัญญากับเชลซีใน ค.ศ. 2017 ค่าตัวโดยประมาณ 27 ล้านปอนด์ เขาช่วยให้ทีมชนะเลิศเอฟเอคัพ ในฤดูกาลแรกของเขา ยูฟ่ายูโรปาลีกในฤดูกาลที่สอง ในปี ค.ศ. 2021 เขาช่วยให้ทีมชนะเลิศสามรายการ ทั้งยูฟ่าแชมเปียนส์ลีก ยูฟ่าซูเปอร์คัพ และชิงแชมป์สโมสรโลก เขาย้ายร่วมทีม  สโมสรในลาลิกา แชมป์ยุโรปในปีถัดมาหลังหมดสัญญาเป็นเวลาห้าปีกับเชลซี

รือดีเกอร์ลงเล่นให้กับทีมชาติเยอรมนีครั้งแรกใน ค.ศ. 2014 เขาพลาดโอกาสลงเล่นในฟุตบอลชิงแชมป์แห่งชาติยุโรป 2016 เนื่องจากอาการบาดเจ็บ แต่ในปีถัดมา เขาเป็นส่วนหนึ่งของทีมชาติที่ชนะเลิศฟีฟ่าคอนเฟเดอเรชันส์คัพ 2017 แลเขายังเป็นส่วนหนึ่งของทีมในการแข่งขันฟุตบอลโลก 2018 ที่ประเทศรัสเซีย รวมถึงฟุตบอลชิงแชมป์แห่งชาติยุโรป 2020

 เกียรติประวัติ 
เชลซี
เอฟเอคัพ: 2017–18; รองชนะเลิศ: 2019–20, 2020–21,  2021–22
ยูฟ่าแชมเปียนส์ลีก: 2020–21
ยูฟ่ายูโรปาลีก: 2018–19
ยูฟ่าซูเปอร์คัพ: 2021
ฟุตบอลชิงแชมป์สโมสรโลก: 2021
อีเอฟแอลคัพ รองชนะเลิศ: 2018–19, 2021–22

เยอรมนี
ฟีฟ่าคอนเฟเดอเรชันส์คัพ: 2017

ส่วนบุคคล
เหรียญฟริทซ์ วัลเทอร์รุ่นอายุไม่เกิน 19 ปี: 2012
รายชื่อยอดเยี่ยมประจำฤดูกาลของยูฟ่าแชมเปียนส์ลีก: 2020–21 
ทีมยอดเยี่ยมประจำฤดูกาลของยูฟ่าแชมเปียนส์ลีก: 2021–22
ทีมยอดเยี่ยมแห่งปีของพีเอฟเอ: พรีเมียร์ลีก ฤดูกาล 2021–22
# คนอร์
คนอร์  เป็นตราสินค้าอาหารและเครื่องดื่มของเยอรมนี ก่อตั้งในปีค.ศ. 1838 โดยนายคาร์ล ไฮน์ริช คนอร์ ชาวเมืองไฮล์บร็อน ซึ่งเป็นผู้คิดค้นซุบก้อนรายแรกของโลก บริษัทผลิตสินค้าจำพวกเครื่องปรุงรส ซุปแห้ง ซุบก้อน เป็นต้น บริษัทคนอร์ถูกยูนิลีเวอร์เข้าซื้อกิจการในปี ค.ศ. 2000 และถือเป็นแบรนด์ที่ทำยอดขายสูงสุดในเครือยูนิลีเวอร์ Unilever อย่างไรก็ตาม มีเพียงในประเทศญี่ปุ่นเท่านั้นที่แบรนด์คนอร์ถูกบริหารโดยอายิโนโมโตะ
# ดิสนีย์อินฟินิตี
ดิสนีย์อินฟินิตี  เป็นชุดวิดีโอเกมแนวต่อสู้ผจญภัยแซนต์บอกซ์ Toys-to-life พัฒนาโดย Avalanche Software ลักษณะของชุดวิดีโอเกมนี้เป็นจักรวาลแห่งจินตนาการขนาดยักษ์ที่สามารถปรับแต่งได้ซึ่งรู้จักกันในชื่อ Toy Box ซึ่งบรรจุด้วยตัวละครที่เป็นสัญลักษณ์ของ ดิสนีย์, พิกซาร์, มาร์เวล และ สตาร์ วอร์ส

เนื่องจาก Avalanche Software ถูกปิดตัวลงเมื่อวันที่ 11 พฤษภาคม 2016 ดิสนีย์ประกาศว่าแฟรนไชส์จะถูกยกเลิก อย่างไรก็ตาม "Gold Editions" ของทั้งสามเกมในซีรีส์ก็ได้วางจำหน่ายสำหรับ ไมโครซอฟท์ วินโดวส์ (ผ่านสตีม) ในวันที่ 9 ธันวาคม 2016 ซึ่งมีตัวละครที่ปล่อยออกมาทั้งหมดและเนื้อหาของชุดเล่นจนถึงและรวมถึงตัวละครจากภาพยนตร์เรื่อง นครสัตว์มหาสนุก ของเกมที่สามด้วย
 อ้างอิง
# เอสยู-76
เอสยู-76 (Samokhodnaya Ustanovka 76) เป็นปืนใหญ่อัตตาจรสัญชาติโซเวียตที่ถูกใช้ในช่วงระหว่างและหลังสงครามโลกครั้งที่สอง เอสยู-76 เป็นการนำฐานของรถถังเบาที-70 ที่เป็นรุ่นที่มีพื้นที่ขนาดยาวและกว้างขวางมาดัดแปลง ด้วยโครงสร้างที่เรียบง่ายทำให้มันเป็นยานหุ้มเกราะของโซเวียตที่ถูกผลิตขึ้นมากที่สุดเป็นอันดับสองในสงครามโลกครั้งที่สอง รองลงจากรถถังที-34

เหล่าพลขับต่างชื่นชอบยานพาหนะนี้เพราะมีความเรียบง่าย มีความน่าเชื่อถือ และใช้งานได้ง่าย อย่างไรก็ตาม, การบังคับเลี้ยวซึ่งบางครั้งก็ถือว่าเป็นเรื่องที่ยาก ผู้นำพลขับมักจะเรียกยานพาหนะนี้ว่า ซูก้า(; "bitch") หรือ suchka ("little bitch") ยังมีชื่อเล่นว่า Golozhopiy Ferdinand  ("bare-arsed Ferdinand") เนื่องจากเกราะที่บางเบาและเงาที่มีความคล้ายคลึง เมื่อนำไปเปรียบเทียบกับรถถังพิฆาตหนักแฟร์ดีนันท์/เอเลอฟันท์ของเยอรมันที่มีน้ำหนัก 65 ตัน
# เคียรัน เทียร์นีย์
เคียรัน เทียร์นีย์ (เกิด 5 มิถุนายน ค.ศ. 1997) เป็นนักฟุตบอลชาวสกอตแลนด์ ปัจจุบันเล่นในตำแหน่งแบ็กซ้ายให้กับอาร์เซนอลและทีมชาติสกอตแลนด์ เทียร์นีย์เกิดที่ไอล์ออฟแมน เขาเข้าร่วมกับทีมเยาวชนของเซลติกและลงเล่นให้กับทีมชุดแรกในเดือนเมษายน 2015 และลงเล่นให้ทีมชาติชุดใหญ่ครั้งแรกในเดือนมีนาคม 2016 เขาเข้าร่วมอาร์เซนอลในเดือนสิงหาคม 2019 ด้วยค่าตัว 25 ล้านปอนด์ ซึ่งเป็นสถิติค่าตัวที่สูงที่สุดของนักฟุตบอลสกอตแลนด์

เกียรติประวัติ
สโมสร
เซลติก
สกอตติชพรีเมียร์ชิป: 2015–16, 2016–17, 2017–18, 2018–19
สกอตติชคัพ: 2016–17, 2017–18
สกอตติชลีกคัพ: 2017–18, 2018–19
อาร์เซนอล
เอฟเอคัพ: 2019–20,
เอฟเอคอมมิวนิตีชีลด์: 2020,
# เพลงรักมือปืน
เพลงรักมือปืนเป็นละครโทรทัศน์ไทยออกอากาศเมื่อครั้งแรกเมื่อในปี พ.ศ. 2561“เพลงรักมือปืน” ใกล้ลงจอ “แนท-โตนนท์” จับคู่มอบความฮาดาราเดลี่ฉบับเมื่อวันที่ 5 พฤษภาคม 2561 เป็นละครแนวโรแมนติก แอ็คชั่น และเสียงเพลงลูกทุ่ง"โตนนท์-แนท" ควงคู่บู๊ หวาน ในละคร "เพลงรักมือปืน"เดลินิวส์ ฉบับเมื่อวันที่ 13 พฤษภาคม 2561ออกอากาศทางสถานีช่อง 7 เอชดีเป็นบทประพันธ์ของ ภูเขา และ บทโทรทัศน์โดย ภูเขา ผลิตโดย บริษัท กำลังดี ซอย 6 โปรดักชั่น จำกัด กำกับการแสดงโดย วินัย ปฐมบรูณ์ นำแสดงโดย โตนนท์ วงบุญ,ณัฐชา นวลแจ่ม,ณัฐวัฒน์ เปล่งศิริวัธน์ภาณุ สุวรรณโณ,กวินตรา โพธิจักร,สิริลภัส กองตระการ,กัญญกร พินิจออกอากาศทุกวันจันทร์ พฤหัสบดี เวลา 18.50 น. และ วันศุกร์ เวลา 18.30 น. เริ่มเสนอตอนแรกวันพฤหัสบดี ที่ 17 พฤษภาคม พ.ศ. 2561 และออกอากาศถึงตอนสุดท้ายเมื่อวันพุธ ที่ 27 มิถุนายน พ.ศ. 2561แนท ปลื้มได้โชว์ลูกคอไทยรัฐ ฉบับเมื่อวันที่  6 มิถุนายน 2561'บอส-แนท' ชวนแฟนละครบอกลาละคร 'เพลงรักมือปืน'ข่าวคมขัดลึก ฉบับเมื่อวันที่ 22 มิถุนายน 256

เพลงรักมือปืน มีเนื้อหาเกี่ยวกับนักร้องสาวชื่อดัง ที่ถูกสงสัยว่าพัวพันกับผู้มีอิทธิพลในวงการบันเทิง จึงถูกสั่งเก็บแต่ได้รับความช่วยเหลือจากพระเอกซึ่งเป็นตำรวจที่ปลอมตัวมาสืบหาหลักฐานจากผู้มีอิทธิพลนี้

 นักแสดง 
 บทบาท   นักแสดง พ.ศ. 2561 ร.ต.อ.ตะวัน / เข้ม ตลาดพลู  โตนนท์ วงศ์บุญจันทร์เจ้า เสาวรส  ณัฐชา นวลแจ่มเรวัต  ธวัชสรรค์ เปล่งศิริวัธน์มนัสชนก แก้วมณี / มนัสชนก แก้วราตรี  กวินตรา โพธิจักรฉลาดเลิศ ภาณุ สุวรรณโณฉายแสงกัญญกร พินิจหนูนาฐิตินันท์ สุวรรณถาวรพลอยใสสิริลภัส กองตระการสมรน้ำทิพย์ เสียมทองเสี่ยธำรงอธิวัฒน์ สนิทวงศ์ ณ อยุธยาทะนงขจรศักดิ์ รัตนนิสสัยศิลา กัณพล ปรีดามาโนชเอ็ดดี้ จิรกิตติ์ สุวรรณภาพดาบละมุด ณภัทร ชุ่มจิตตรีป้าหนึ่งเขาทราย แกแล็คซี่ป้าริว หมูยอง เบาหวาน บทบาทตัวประกอบ   นักแสดง พ.ศ. 2561 ชาวบ้านมณียานันท์ ลิ้มสวัสดิ์หมอชินธันย์ เธียรกิตติพงษ์ชาวบ้านยุพา กิ่งจันทร์

 เพลงประกอบละคร 
เพลงสุโค่ย - แนท ณัฐชา นวลแจ่ม
เพลงฮักบ่จริง - แนท ณัฐชา นวลแจ่ม 
เพลงได้หมดถ้าสดชื่น - แก้ม กวินตรา โพธิจักร 
เพลงชุดใหญ่ไฟกระพริบ - แก้ม กวินตรา โพธิจักร 
เพลงมงลง - หมิว สิริลภัส กองตระการ
# คริส เม็ฟฟัม
คริสโตเฟอร์ เจมส์ เม็ฟฟัม (5 พฤศจิกายน ค.ศ. 1997 —) เป็นนักฟุตบอลชาวเวลส์ ปัจจุบันเล่นในตำแหน่งเซ็นเตอร์แบ็กให้กับบอร์นมัทในอีเอฟแอลแชมเปียนชิปและทีมชาติเวลส์ เขาเป็นผลผลิตจากชุดเยาวชนของเบรนต์ฟอร์ดและเชลซี

เม็ฟฟัมในตำแหน่งเซ็นเตอร์แบ็กและแบ็กขวา เริ่มต้นเล่นฟุตบอลเยาวชนให้กับเชลซีในวัย 10 ปี ก่อนที่จะถูกสโมสรปล่อยตัวในวัย 14 ปี และถูกปฏิเสธโดยวอตฟอร์ดและควีนส์พาร์กเรนเจอส์ ดังนั้น เม็ฟฟัมจึงเข้าร่วมทีมเยวาชนของเบรนต์ฟอร์ดใน ค.ศ. 2012 และได้เลื่อนขึ้นมาเล่นให้กับทีมชุดใหญ่ในเดือนสิงหาคม ค.ศ. 2017 ต่อมาในเดือนมกราคม ค.ศ. 2019 เขาได้เซ็นสัญญาระยะยาวกับบอร์นมัทในพรีเมียร์ลีก ค่าตัวโดยประมาณ 12 ล้านปอนด์

 เกียรติประวัติ 
รางวัลส่วนตัว
 Brentford B Player of the Year: 2016–17